พ่อเคยผ่าตัดสมองจากการที่เป็นหัวใจ AF ลิ่มเลือดพริ้วไปทับสมองซีกขวา เลยทำให้ร่ายกายซีกซ้ายขยับไม่ได้ ติดเตียง ผ่ามา 9 เดือน แต่ยังไม่รับรู้ แจ้งว่าน้ำในโพรงสมองเยอะต้องผ่าวางอุปกรณ์เพื่อเดรนน้ำออก แต่ต้องหยุดยาละลายลิ่มเลือด (Lixiana) ก่อนผ่า 3 วันๆ นี้เป็นวันแรกที่ต้องหยุดยา นัดผ่าวันที่ 6 กย. นี้ค่ะ รบกวนถามดังนี้ 1.อาการที่เฝ้าระวัง/ความเสี่ยงในช่วงหยุดยา 3 วันที่อยู่บ้าน ก่อนผ่าตัด 2.ปกติผ่าวางอุปกรณ์เพื่อเดรนน้ำ คนไข้จะฟื้นภายในกี่ชม. 3.ในคนไข้ที่ไตไม่ดี และหัวใจ AF มีความเสี่ยงในช่วงผ่าไหม 4.ปกติการผ่าวางอุปกรณ์เพื่อเดรนน้ำต้องหยุดยาละลายลิ่มเลือดกี่วัน เพราะที่รพ. ให้หยุดยาก่อนผ่าจนถึงพักฟื้นอีก 5-7 วัน รวมทั้งหมดเกือบ 10 วัน 5.คนไข้อายุ 74 ปี เหมาะกับยาละลายลิ่มเลือด LIXINA ไหมค่ะ รบกวนช่วยตอบหน่อยนะค่ะ
สวัสดีครับ ผมเป็นผู้เชี่ยวชาญด้านศัลยกรรมประสาทและสมอง โดยตรง จำได้ว่าเคยตอบคำถามขอไปบ้างแล้ว ยินดีที่ได้ไขข้องใจให้กระจ่างเพิ่มขึ้นดังนี้ครับ การผ่าตัด Drain น้ำในโพรงสมองออก แพทย์เรียกว่า Ventriculostomy เข้าใจว่าแพทย์ผ่าตัดอาจจะใช้ให้ระบายลงที่หน้าท้อง ที่เรียกว่า V-P Shunt1 ปกติแพทย์ผ่าตัดและวิสัญญีแพทย์จะได้แจ้งให้ผู้ป่วยและญาติทราบและให้ลงนามในเอกสารที่เรียกว่า Inform consent for procedure ในนั้นจะระบุความเสี่ยงไว้แล้ว แพทย์ประเมินสภาพของคนไข้ว่าแข็งแรงพอจะผ่าตัดไหม ต้องเตรียมอะไรบ้าง แต่อย่างไรก็ตามขอตอบคำถามของคือ เสี่ยงต่อการติดเชื้อ การมีเลือดออกในสมอง การเจาะเพื่อวางท่ออาจไปทำให้สมองเสียหายบางส่วน ก่อนทำแพทย์จะวัดว่าการแข็งตัวของเลือดจนแน่ใจว่ามีความปลอดภัยครับ นอกจากนี้ ทำแล้วอาจมีท่อตันภายหลัง ได้ มีการอักเสบของผนังหน้าท้อง ท้องอืดเพราะวางสายส่วนปลายที่หน้าท้องให้ดูดซึมเอง เสียงต่อการแพ้ยาฉีด ยาสลบที่ให้ เสี่ยงต่อการทำงานของหัวใจ ไต ตับ2.ปกติจะฟื้นภายใน ไม่เกิน 30 นาที เนื่องจากเป็นการผ่าตัดที่ใช้เวลาไม่นาน ไม่เกิน 2 ชม.3.คนไข้ที่มีปัญหาไตและหัวใจมีความเสี่ยงครับ4.ต้องหยุดยาแล้วแต่ชนิดของยาห้ามเลือด กรณี Lixina ชื่อสามัญคือ Edoxaban ต้องหยุดล่วงหน้า 3 วัน และหลังผ่าตัดอีก 3 วัน ทั้งนี้ แพทย์จะเจาะเลือดหาระดับการแข็งตัวของเลือดที่เรียกว่า INR เป็นตัวชี้ชัดอีกทีครับ ว่าจะให้นานเท่าไร เนื่องจากยาตัวนี้มีฤทธิ์สั้น แต่คนไข้มีปัญหาเรื่องไต อาจทำให้การขับยาได้ลดลง จึงขึ้นกับวิจารณญาณการตัดสินใจของแพทย์ผู้รักษาเป็นสำคัญครับ5.เหมาะสมกับยาตัวนี้ครับ